CELEX: 62017TN0605
Language: sk
Date: 2017-09-01 00:00:00
Title: Vec T-605/17: Žaloba podaná 1. septembra 2017 – CX/Komisia

6.11.2017   
            
            
               SK
            
            
               Úradný vestník Európskej únie
            
            
               C 374/44
            
         Žaloba podaná 1. septembra 2017 – CX/Komisia
   (Vec T-605/17)
   (2017/C 374/66)
   Jazyk konania: francúzština
   
      Účastníci konania
   
   
      Žalobca: CX (v zastúpení: É. Boigelot, advokát)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               vyhlásil jeho žalobu za prípustnú a dôvodnú;
            
         
               —
            
            
               v dôsledku toho,
               
                           —
                        
                        
                           zrušil „oznámenie o dlhu“, ktoré Komisia považuje za rozhodnutie, ktoré nepriaznivo zasahuje do právneho postavenia žalobcu (ďalej len „druhé napadnuté rozhodnutie“) z 22. decembra 2016 (príloha A.1) pod referenčným číslom Ares(2016)7145655, v rozsahu v akom žalobcovi ukladá, aby vrátil „mzdy vyplatené v rokoch 2015 a 2016“;
                        
                     
                           —
                        
                        
                           zrušil „predbežný list“ („prvé napadnuté rozhodnutie“) z 28. októbra 2016 (príloha A.2) pod referenčným číslom Ares(2016)6178919, ktorý má byť údajným právnym základom oznámenia o dlhu;
                        
                     
                           —
                        
                        
                           v prípade potreby zrušil rozhodnutie z 23. mája 2017 (príloha A.5) pod referenčným číslom Ares(2017)2620957, oznámené ten istý deň (príloha A.6), ktorým menovací orgán (AIPN) zamietol sťažnosť žalobcu, ktorá bola podaná 27. januára 2017 pod referenčným číslom R/59/17 (príloha A.4), proti napadnutým rozhodnutiam;
                        
                     
                           —
                        
                        
                           uložil žalovanej povinnosť nahradiť všetky trovy konania v súlade s článkom 134 Rokovacieho poriadku Všeobecného súdu Európskej únie.
                        
                     
         
      Dôvody a hlavné tvrdenia
   
   Na podporu svojej žaloby žalobca uvádza tri žalobné dôvody.
   
               1.
            
            
               Prvý žalobný dôvod založený na formálnej a procesnej vade, ako aj na skutočnosti, že menovací orgán založil napadnuté rozhodnutia na nesprávnom právnom základe, čo odôvodňuje ich zrušenie.
            
         
               2.
            
            
               Druhý žalobný dôvod založený na zjavnej neuplatniteľnosti článku 85 služobného poriadku úradníkov, z ktorého menovací orgán vychádzal, na prejednávanú vec. Podľa žalobcu podlieha náhrada neoprávnených platieb dvom kumulatívnym podmienkam, pričom prvá z nich spočíva v protiprávnosti platby, ktorej vrátenie vymáha administratíva a druhá spočíva v tom, že úradník o tejto protiprávnosti vedel alebo v konštatovaní, že dotknutá protiprávnosť je natoľko zrejmá, že musela byť úradníkovi známa, k čomu však v prejednávanej veci zjavne nedošlo.
            
         
               3.
            
            
               Tretí žalobný dôvod založený na porušení formálnych a procesných pravidiel tým, že Komisia prijala rozhodnutie, ktoré bolo zbavené akéhokoľvek právneho základu a následne tvrdila, že akt, ktorým je uvedené rozhodnutie odôvodnené, nie je aktom, ktorý by nepriaznivo zasahoval do právneho postavenia žalobcu, ani taký akt už nepredstavuje.